लोधी क्षत्रिय महासभा की बैठक में कुरीतियां मिटाने पर दिया जोर
लोधी क्षत्रिय महासभा की बैठक लोधी धर्मशाला में आयोजित की गई। जिसमें नगर एवं ग्रामीण क्षेत्र के स्व जातीय बंधु शामिल हुए। बैठक की शुरूआत वीरांगना अवंति बाई लोधी के चित्र पर माल्यार्पण कर की गई।
इस दौरान उपस्थित समाज प्रमुखाें ने विचार व्यक्त करते हुए समाज में व्याप्त कुरीतियों को दूर करने पर जोर दिया। प्रत्येक माह समाज की बैठक आयोजित कर समाज की समस्याओं पर विचार कर उसके समाधान करने का निर्णय लिया गया।
आगामी 20 मार्च को वीरांगना अवंति बाई लोधी के बलिदान दिवस के संबंध में भी विचार विमर्श किया गया। जिसमें प्रदेश स्तर के पदाधिकारियों के शामिल होने की जानकारी दी गई। आगामी बैठक 11 मार्च को आयोजित कर रूपरेखा के अनुसार कार्यक्रम आयोजित करने की बात कही गई।
इस दौरान भगवानसिंह लोधी, अजबसिंह खजुरिया, माधोसिंह पटेल, मानसिंह लोधी, जगदीश लोधी खजुरिया, धनलाल पटेल सुनेहरा, देवीसिंह, जाहरसिंह, संदीप लोधी, बृजेश लोधी, लोकेंद्रसिंह मानपुर, गंर्धवसिंह, राजा ठाकुर, राजाबाबू, भगवतसिंह जमुनिया सहित नगर एवं ग्रामीण क्षेत्रों के समाज बंधु उपस्थित थे।
hin_Deva hin_Deva hin_Deva hin_Deva awa_Deva